1999D0094 — SL — 21.04.2012 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 25. januarja 1999 o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi z montažnimi navadnimi/lahkimi/avtoklavnimi proizvodi iz celičastega betona (notificirana pod dokumentno številko K(1999) 118) (Besedilo velja za EGP) (1999/94/ES) (UL L 029, 3.2.1999, p.55)

spremenjena z:









▼B

ODLOČBA KOMISIJE

z dne 25. januarja 1999

o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi z montažnimi navadnimi/lahkimi/avtoklavnimi proizvodi iz celičastega betona

(notificirana pod dokumentno številko K(1999) 118)

(Besedilo velja za EGP)

(1999/94/ES)







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode ( 1 ), kakor je bila spremenjena z Direktivo 93/68/EGS ( 2 ), in zlasti člena 13(4) Direktive, ker mora Komisija po členu 13(3) Direktive 89/106/EGS med dvema postopkoma za potrjevanje skladnosti proizvoda izbrati „najmanj zahtevni postopek, ki izpolnjuje zahteve po varnosti“; ker to pomeni, da je nujno odločiti, ali je za dani proizvod ali družino proizvodov obstoj sistema za nadzor proizvodnje v tovarni po proizvajalčevi obveznosti potreben in zadosten pogoj za potrditev skladnosti ali pa je, iz razlogov, povezanih z izpolnjevanjem meril iz člena 13(4), treba vključiti certifikacijski organ; ker člen 13(4) zahteva, da je tako opredeljeni postopek naveden v mandatih in v tehničnih specifikacijah, je torej zaželeno, da se opredeli pojem proizvodov ali družine proizvodov, kakor se uporabljajo v mandatih in tehničnih specifikacijah; ker sta postopka, predpisana v členu 13(3), podrobno opisana v Prilogi III k Direktivi 89/106/EGS, je torej nujno jasno opredeliti metode za izvajanje teh dveh postopkov za vsak proizvod ali družino proizvodov skladno s Prilogo III, ki daje prednost določenim sistemom; ker postopek iz točke (a) člena 13(3)(a) ustreza sistemom brez stalnega nadzora, ki so opredeljeni v prvi možnosti ter v drugi in tretji možnosti točke (ii) oddelka 2 Priloge III, in ker postopek iz točke (b) člena 13(3) ustreza sistemom stalnega nadzora, ki so opredeljeni v točki (i) oddelka 2 Priloge III in v prvi možnosti točke (ii) oddelka 2 Priloge III; ker so ukrepi, predvideni s to odločbo, v skladu z mnenjem Stalnega odbora za gradbeništvo, SPREJELA NASLEDNJO ODLOČBO:







Člen 1

Skladnost proizvodov in družine proizvodov, ki so navedeni v Prilogi I, se potrjuje po postopku, po katerem je za sistem nadzora tovarniške proizvodnje, ki zagotavlja, da je proizvod skladen z ustreznimi tehničnimi specifikacijami, odgovoren izključno proizvajalec.

Člen 2

Skladnost proizvodov, ki so navedeni v Prilogi II, se potrjuje po postopku, po katerem je poleg sistema kontrole tovarniške proizvodnje, ki ga izvaja proizvajalec, v oceno in nadzor kontrole proizvodnje ali samega proizvoda vključen tudi certifikacijski organ.

Člen 3

Postopek za potrjevanje skladnosti, kakršnega določa Priloga III, bo naveden v mandatih za smernice za evropska tehnična soglasja.

Člen 4

Ta odločba je naslovljena na države članice.









PRILOGA I

Montažni navadni/lahki/avtoklavni proizvodi iz celičastega betona ( 3 ):

— Za vgradnjo v lahke nosilne konstrukcije ( 4 ) ali nenosilne konstrukcije (posebno pri razmejitvenih ograjah, priključnih dozah za telekomunikacije, priključnih odprtinah za instalacije, nenosilnih stenskih elementih in fasadnih elementih).









PRILOGA II

Montažni navadni/lahki/avtoklavni proizvodi iz celičastega betona:

— Za vgradnjo v nosilne konstrukcije (zlasti za prednapete talne elemente, stebre in drogove votlega prereza ( 5 ), pilote za temeljenje, krajnike za roloje, rebraste nosilne elemente, elemente ležišč in stikov temelj/steber/nosilec, rebraste talne plošče, linearne konstrukcijske elemente (nosilci in stebri), nosilne stenske elemente, elemente podpornih zidov, strešne elemente, silose ( 6 ), stopnice, krovne elemente za mostove in revizijske instalacijske odprtine).









PRILOGA III

DRUŽINA PROIZVODOV

MONTAŽNI NAVADNI/LAHKI/AVTOKLAVNI PROIZVODI IZ CELIČASTEGA BETONA (1/1)

1. Sistemi potrjevanja skladnosti







Proizvod(-i) Predvidena(-e) uporaba(-e) Raven(-ni) ali razred(-i) Sistem(-i) potrjevanja skladnosti Montažni navadni/lahki/avtoklavni proizvodi iz celičastega betona Za vgradnjo v nosilne konstrukcijske — 2 + Za vgradnjo v nenosilne konstrukcije ali lahke konstrukcije (1) — 4 (1) Lahka konstrukcijska uporaba se nanaša na uporabe, ki naj ob odpovedi ne bi sprožile zrušitve ogrodja ali dela ogrodja, nedopustne deformacije ali poškodbe ljudi (to mora opredeliti država članica). Sistem 2 +: Glej Direktivo 89/106/EGS, Priloga III(2)(ii), prva možnost, vključno s certificiranjem nadzora nad tovarniško proizvodnjo s strani certifikacijskega organa, in sicer na podlagi prvotne inšpekcije tovarne in nadzora tovarniške proizvodnje, pa tudi na podlagi stalnega nadzora, ocene in potrjevanja nadzora tovarniške proizvodnje. Sistem 4: Glej Direktivo 89/106/EGS, Priloga III(2)(ii), tretja možnost.

Specifikacija za sistem mora biti taka, da se lahko izvaja, četudi obnašanja za neko lastnost ni treba opredeliti, ker v vsaj eni državi članici sploh ni pravne zahteve za tako lastnost (glej člen 2(1) Direktive 89/106/EGS in, kjer je to ustrezno, točko 1.2.3 razlagalnih dokumentov). V teh primerih se proizvajalcu ne sme naložiti preverjanje take lastnosti, če se ne želi izreči o tovrstnem obnašanju proizvoda.

▼M1

DRUŽINA PROIZVODOV

ELEMENTI LEŽIŠČ IN STIKOV TEMELJ/STEBER/NOSILEC, KI VSEBUJEJO ORGANSKE SNOVI

Sistemi potrjevanja skladnosti

Za navedene proizvode in predvidene uporabe naj Evropski odbor za standardizacijo (CEN) v zadevnih usklajenih evropskih standardih opredeli naslednji sistem potrjevanja skladnosti:







Proizvodi Predvidene uporabe Stopnje ali razredi (požarna odpornost) Sistemi potrjevanja skladnosti Elementi ležišč in stikov temelj/steber/nosilec, ki vsebujejo organske snovi Uporabe, za katere veljajo predpisi o požarni varnosti (A1, A2, B, C) (1) 1 (A1, A2, B, C) (2), D, E 3 (A1 do E) (3), F 4 (1) Proizvodi ali materiali, ki se jim z jasno prepoznavno fazo proizvodnega procesa izboljša raven požarne odpornosti (npr. z dodatkom materialov, ki zavirajo gorenje, ali omejitvijo organskih snovi). (2) Proizvodi ali materiali, ki niso zajeti v opombi (1). (3) Proizvodi ali materiali, ki jih ni treba preskušati glede požarnih lastnosti (npr. proizvodi ali materiali razreda A1 v skladu z Odločbo Komisije 96/603/ES (UL L 267, 19.10.1996, str. 23)). Sistem 1: glej Prilogo III(2)(i) k Direktivi 89/106/EGS, brez inšpekcijskega preskusa vzorcev. Sistem 3: glej drugo možnost iz Priloge III(2)(ii) k Direktivi 89/106/EGS. Sistem 4: glej tretjo možnost iz Priloge III(2)(ii) k Direktivi 89/106/EGS.

Specifikacija za sistem mora biti takšna, da omogoča izvajanje sistema, tudi kadar ni treba opredeliti zmogljivosti za neko lastnost, ker v vsaj eni državi članici ni pravne zahteve za tako lastnost (glej člen 2(1) Direktive 89/106/EGS o gradbenih proizvodih in po potrebi točko 1.2.3 razlagalnih dokumentov). V navedenih primerih se od proizvajalca preverjanje take lastnosti ne sme zahtevati, če ta zadevne zmogljivosti proizvoda ne želi navesti.